הלן האנט

הלן אליזבת האנט (באנגלית: Helen Elizabeth Hunt; נולדה ב-15 ביוני 1963) היא שחקנית קולנוע וטלוויזיה, במאית ותסריטאית אמריקאית ממוצא יהודי, זוכת פרס אוסקר לשחקנית הטובה ביותר לשנת 1997 על תפקידה בסרט "הכי טוב שיש". האנט נולדה בקולבר סיטי (אנ'), קליפורניה שבארצות הברית. אביה הוא גורדון האנט (אנ'), במאי ומפיק, בן לאם יהודייה ואב נוצרי. אמה היא ג'יין אליזבת (לבית נוביס), צלמת ממשפחה נוצרית. בגיל 3 משפחתה עברה עמה לניו יורק. בצעירותה למדה בלט. בנוסף, למדה תקופה קצרה באוניברסיטת קליפורניה בלוס אנג'לס (UCLA). האנט מופיעה מגיל 8 בטלוויזיה. את הפריצה הגדולה שלה השיגה האנט בשנת 1992 בסדרה "משתגעים מאהבה" כששיחקה בתפקיד ראשי לצד השחקן הוותיק יותר, פול רייזר. אחד הסרטים הזכורים ברפרטואר של השחקנית הוא "טוויסטר" שיצא לאקרנים ב-1996. בשנת 1998 התארחה האנט בסדרת האנימציה "משפחת סימפסון", ודיבבה את חברתו של מו (שאותו מדבב האנק עזריה, בן זוגה באותה עת ובעלה לאחר כשנה). בטקסים שנערכו ב-1998 האנט זכתה בפרס אוסקר ובפרס גלובוס הזהב על תפקידה בסרט "הכי טוב שיש" בתור קרול המלצרית, שיצא לאקרנים ב-1997. בנוסף לכך, זכתה בארבעה פרסי אמי ובשלושה פרסי גלובוס הזהב על תפקידה בין השנים 1993–1999 בסדרה הקומית "משתגעים מאהבה" . ב-2000 שיחקה בסרט הדרמה-הקומית "הנשים של ד"ר טי" לצד ריצ'רד גיר. ב-2007 ביימה, הפיקה, וכיכבה בסרט הרומנטי "כשהיא מצאה אותי" לצד קולין פירת'. ב-2011 שיחקה בסרט "גולשת בנשמה" של הבמאי שון מקנמרה. בשנת 2014 ביימה, כתבה, וכיכבה בסרט "אמא בהפרעה" לצד לוק וילסון. בשנת 2019 ביימה פרק (ה-4 במספר), מתוך הסדרה "הפוליטיקאי" שיצר ראיין מרפי. בשנת 2017 החלה לשחק במיני-סדרת הדרמה "יריית הפתיחה" ברשת FOX. ב-2018 שיחקה בסרט "עונת הנסים" של הבמאי שון מקנמרה. לאחר כחמש שנים של זוגיות ביחד הייתה נשואה בשנים 1999–2000 לקומיקאי האמריקאי-יהודי, האנק עזריה. בשנים 2001–2017 הייתה בזוגיות עם המפיק האמריקאי מת'יו קרנהאן, וממנו יש לה בן חורג ובת משותפת. רכבת הרים (1977) טראנסרים (1984) נערות רק רוצות לכייף (1985) להתחתן שנית (1986) הנסיך-צפרדע (1986) מבצע X סודי ביותר (1987) ההרפתקה הגדולה: סיפורים מהתנ"ך (1987) - דיבוב לגנוב בית (1988) ללא מטרה (1988) קרוב המשפחה הבא (1989) טראנסרים 2 (1991) ריקוד המים (1992) רק אותך (1992) בוב רוברטס (1992) מר מוצ"ש (1992) טראנסרים 3 (1992) נשיקת המוות (1995) טוויסטר (1996) הכי טוב שיש (1997) הנשים של ד"ר טי (2000) תעביר את זה הלאה (2000) להתחיל מחדש (2000) מה נשים רוצות (2000) קללת אבן העקרב הירוקה (2001) אישה טובה (2004) בובי (2006) כשהיא מצאה אותי (2007) - גם בימוי, תסריט והפקה יום אחרי יום (2010) גולשת בנשמה (2011) חבר על ארבע (2011) - דיבוב מפגשים (2012) לפענח את אנני פרקר (2013) אמא בהפרעה (2014) - גם בימוי, תסריט והפקה אני אוהבת אותך אבא (2017) עונת הניסים (אנ')‏ (2018) צנצנת הממתקים (2018) אני רואה אותך (אנ') (2019) רצח במעגל סגור (2020) מסיבת סוף העולם ‏(2021) אישה חלוצה (1973) - סרט טלוויזיה המופע של מרי טיילר מור (1977) האישה הביונית (1978) עובדות החיים (1980) נוטס לנדינג (1981-1980) בחירות הלב (1983) - סרט טלוויזיה של NBC מקום אחר (1986-1984) הדרך לגן העדן (1985) משתגעים מאהבה (1992–1999) חברים (1995) משפחת סימפסון (1998) - דיבוב אימפריות נופלות (2005) יריית פתיחה (2017) משתגעים מאהבה (2019) עולם בלהבות (2019–הווה) תקופת מבחן (2021–2023) הלן האנט, ברשת החברתית פייסבוק הלן האנט, ברשת החברתית אקס (טוויטר) הלן האנט, ברשת החברתית אינסטגרם הלן האנט, במסד הנתונים הקולנועיים IMDb (באנגלית) הלן האנט, באתר "אידיבי", מאגר הידע העברי לקולנוע ישראלי ועולמי הלן האנט, באתר AllMovie (באנגלית) הלן האנט, באתר Rotten Tomatoes (באנגלית) הלן האנט, באתר Box Office Mojo (באנגלית) הלן האנט, באתר Metacritic (באנגלית) הלן האנט, במסד הנתונים הקולנועיים KinoPoisk (ברוסית) הלן האנט, באתר MusicBrainz (באנגלית) הלן האנט, באתר אנציקלופדיה בריטניקה (באנגלית) מרג'י רוצ'לין, הכי טוב שיש, באתר הארץ, 21 באפריל 2008 אורי קליין, מה שעובד כשמשחקים לא עובד כשמביימים, באתר הארץ, 9 במאי 2008